
AVIZ

asupra propunerii legislative pentru completarea art.27 din Legea nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată, cu modificările şi completările ulterioare

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea art.27 din Legea nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată, cu modificările şi completările ulterioare, trimisă cu adresa Plx. 79 din 11 aprilie 2016, înregistrată cu nr. 4C-11/501 din 12 aprilie 2016.

Conform dispoziţiilor art. 75 alin. 1 din Constituţia României, republicată şi ale art. 92 alin. 1, pct. 2 din Regulamentul Camerei Deputaţilor republicat, Camera Deputaţilor este primă Cameră sesizată.

Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă în şedinţa din 19 aprilie 2016.


Propunerea legislativă are ca  obiect de reglementare completarea art.27 din Legea nr. 41/1994 privind organizarea și funcționarea Societății Române de Radiodifuziune și Societății Române de Televiziune, republicată, cu modificările și completările ulterioare, pentru a se putea decide de către Consiliul de administrație intrarea în procedura insolvenței a  Societății Române de Radiodifuziune și Societății Române de Televiziune, prin derogare de la prevederile Legii nr.85/2014 privind procedurile de prevenire a insolvenței și de insolvență, cu modificările și completările ulterioare.


Membrii Comisiei au examinat propunerea legislativă supusă avizării, expunerea de motive și avizul favorabil, cu observaţii şi propuneri, al Consiliului Legislativ nr. 324 din 7 aprilie 2016 și avizul nefavorabil al Consiliului Economic și social, nr. 1312 din 29 martie 2016.


În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabilă a propunerii legislative.


În raport de obiectul şi conţinutul reglementării, propunerea legislativă face parte din categoria legilor organică.

